Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 527/12/8810	Spišská Nová Ves, 22.11.2012
EEČ : 2-68-465-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Detský domov Žakarovce 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-767/GL-SN-2012.
-dňa 9. 10. 2012 vyhlásil, že spáchal skutok spočívajúci v tom, že dňa 17. 3. 2012 o 21.00 h v Margecanoch na parkovisku pred pivnicou Pub napadol XXXXX tak, že ho sotil na zem a kopol do hrudníka a hlavy čím mu spôsobil pomliaždenie a odreninu mäkkých tkanív hlavy v temennej oblasti vpravo a otras mozgu ľahkého stupňa s dobou liečenia do 31. 3. 2012,

Odôvodnenie: 
Uznesením policajta Okresného riaditeľstva PZ, Obvodného oddelenia v Gelnici sp. zn. ORP-767/GL-SN-2012 z 30. 6. 2012 bolo XXXXX vznesené obvinenie pre prečin ublíženia na zdraví podľa § 156 ods. 1, 2, písm. a/ Trestného zákona a prečin výtržníctva podľa § 364 ods. 1 písm. a) Trestného zákona na tom skutkovom základe, ako je uvedené vo výrokovej časti tohto uznesenia.
Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodená uzavreli dňa 09. 10. 2012 dohodu o zmieri, v rámci ktorej  obvinený sa poškodennému za svoje konanie ospravedlnil a poškoden  prehlásil, že náhradu škody nežiada. 
Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.
	Obvinený XXXXX je nezamestnaný a v mieste bydliska nie sú na neho sťažnosti. Doposiaľ nebol  odsúdený.
Dňa 9. 10. 2012 obvinený zložil na účet Krajskej prokuratúry v Košiciach peňažnú sumu na všeobecne prospešné účely vo výške 200,- €, určenú podľa dohody o zmieri pre Detský domov Žakarovce, Žakarovce č. 340, č. ú. 7000421149/8180 v sume 100,- € a na peňažnú pomoc obetiam trestnej činnosti v sume 100,- €.
Táto suma je primeraná závažnosti spáchaného trestného činu.
	Obvinený a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného, jeho osobné a majetkové pomery som dospel k záveru, že takýto spôsob rozhodnutia je dostačujúci.
	Z vyššie uvedených dôvodov bolo potrebné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor